L 324/26 De Europæiske Fællesskabers Tidende 21.12.2000 KOMMISSIONENS FORORDNING (EF) Nr. 2796/2000 af 20. december 2000 om ændring af bilag II til Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levneds- midler (!), senest ændret ved Kommissionens forordning (EF) nr. 1509/2000 (?, særlig artikel 1, stk. 1, tredje afsnit, og ud fra følgende betragtninger: (1) Med henblik på at leve op til visse landbrugsproducen- ters forventninger, for hvem blomster og prydplanter udgør en af hovedindtægtskilderne, bør dette produkt optages i bilag II til forordning (FØF) nr. 2081/92. Da der er tale om et landbrugsprodukt, kan det ikke udelukkes, at producenterne vil kunne indgive en regi- streringsansøgning for dette produkt i henhold til forordning (EØF) nr. 2081/92 i betragtning af den tilknytning, som produktet kan have til bestemte geogra- fiske områder. (2) De i denne forordning fastsatte foranstaltninger er i overensstemmelse med udtalelse fra Udvalget for Geografiske Betegnelser og Oprindelsesbetegnelser — UDSTEDT FØLGENDE FORORDNING: Artikel 1 I bilag II til forordning (EØF) nr. 2081/92 indsættes følgende produkt: »— Blomster og prydplanter«. Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 20. december 2000. () EFT L 208 af 24.7.1992, s. 1. () EFT L 174 af 13.7.2000, s. 7. På Kommissionens vegne Franz FISCHLER Medlem af Kommissionen